Publication: Magyar Közlöny
Issue: MK-2002-109 (Year: 2002, Number: 109)
Era: 1990-2004
Section: a 75/2002. (VIII. 16.) FVM rendelethez
Paragraph Index: 377

c) amennyiben a BVD/BD titerek olyanok, hogy nem zárják ki a KSP lehetõségét, a telepet gyanúsnak kell tekinteni, és újra kell vizsgálni legalább 30 nap eltelte után. F) Az afrikai sertéspestis (asp kórjelzése) Az ASP-t sem a klinikai sem pedig a kórbonctani vizsgálatok alapján nem lehet elkülöníteni a klasszikus sertéspestistõl, ezért minden lázas tünettel és vérzésekkel járó megbetegedés során mindkét betegséget figyelembe kell venni az elkülönítõ kórjelzés szempontjából. A laboratóriumi vizsgálatok alapvetõ fontosságúak a két betegség megkülönböztetésében. Egy ASF-tõl mentes országban a pozitív diagnózisnak az ASP vírus izolálásán és jellemzésén kell alapulnia. Az ASP laboratóriumi diagnózisának elsõdleges alapja a vírus, a vírus antigén vagy az ellenanyagok szervekbõl és szövetnedvekbõl történõ kimutatása. Abban az esetben, ha ASP gyanús sertésekbõl vett mintákkal vagy ASP esetekkel érintkezett gazdaságokból származó mintákkal végzett legalább két próba eredménye negatív vagy nem meggyõzõ, további mintákat kell gyûjteni ugyanabból a gazdaságból, illetve a betegséggel érintkezésbe került sertésekbõl.

Source: https://magyarkozlony.hu/hivatalos-lapok/c2988e12fe922f22d0e200d3bf1217f5506e9dec/dokumentumok/f50141276a7f929dc45f12a8fe71b8edaf95bdd1/letoltes